Kirkcudbright
Kirkcudbright (škotsko-gelski: Cille Chuithbeirt) je drevni 
kraljevski grad na jugozapadu Škotske od 3,352 stanovnika.

Kirkcudbright administrativno podpada pod Područno vijeće (council area) - Dumfries i Galloway, a nekada je bio administrativni centar historijskog countya Kirkcudbrightshire.

Geografske karakteristike
Kirkcudbright leži duž obala rijeke Dee, udaljen 40 km jugozapadno od Dumfriesa i svega 10 km od Irskog mora. Iako ima odličnu prirodnu luku, od nje nije imao puno koristi jer je nekad bila previše udaljena od mora.
Grad je neobičan i zbog izduljenog poluotoka St. Mary (kog zovu otok)- u estuariju Dee, koji njegovu luku dijeli na dva dijela.

Historija
Kirkcudbright se razvio oko gaza na rijeci Dee kao trgovački centar. Njegovo neobično ime izvedeno je 
od gelskog - Cil Cudbert a to znači 
Kapela Cuthberta jer su njegove relikvije jedno kratko vrijeme bile u gradu, za sedmogodišnjeg lutanja od ekshumacije njegova leša na svetom otoku Lindisfarne do konačnog pronalaska u gradu Chester-le-Street.
Status kraljevskog grada dobio je - 1455.

Znamenitosti
Najveća znamenitost grada je Stara sudnica (ili Tolbooth), poznata po tome jer je u njoj bio zatvoren zbog ubojstva - John Paul Jones, junak Američke revolucije i njene prve ratne mornarice, koji je bio 
porijeklom Škot.
Lokalni Muzej Hornel ima izvrsnu kolekciju galovejske literature, brojne rukopise i umjetnička djela. 
Znamenitost je i Palača MacLellan, zvana i Dvorac Kirkcudbright podignuta 1582., čiji ostatci na kraju High Streeta i danas dominiraju 
nad lukom. To je bio treći i posljednji dvorac podignut u gradu.

Atrakcija je i Opatija Dundrennan koja leži 7 km jugoistočno od centra. 
Ona je bila kulminacija napora Fergusa, lorda od Gallowaya, čuvenog po izgradnji velikog broja crkava u 12. vijeku. 
To je bio cistercitski samostan kog su osnovali redovnici pridošli iz Opatije Rievaulx - 1142. Od njega su danas vidljivi samo transept i apsida, jedinstven primjer rane gotike.

Privreda
Današnji Kirkcudbright je kao i nekad trgovački centar, kraja poznatog po proizvodnji mlijeka.

Izvori

Vanjske veze 

 Kirkcudbright na portalu Encyclopædia Britannica 
Gradovi u Škotskoj